Axel Jensen

**Axel Buchardt Jensen** () var ein norsk forfattar og statsstipendiat frå 1995. Frå 1957 til 2002 gav han ut ei rekkje romanar og andre bøker.

## Livsløp
Jensen blei fødd i Trondheim. Han debuterte på eiget forlag i Oslo i 1955, men brende heile opplaget.

I 1950-åra budde han og ektemaken, Marianne Ihlen, på den greske øya Hydra.  Han var venn med den kanadiske forfattaren Leonard Cohen, som etter brotet budde i lag med Marianne på Hydra i fleire år. Det er ei utbreidd oppfatning at Jensen baserte figuren Lorenzo i romanen *Joacim* etter han,  men han skal ha fortalt Cohen at Lorenzo var modellert etter den svenske forfattaren Göran Tunström. Tunström bodde i nabohuset på Hydra.

Jensen er omsett til tysk, engelsk, nederlandsk, fransk, italiensk, dansk og finsk. I eit par høve skreiv han manuskript på engelsk, som så blei omsett og utgjeve på norsk.

I samband med ein miljøkonferanse i Stockholm i 1972 møtte han Pratibha, som han gifta seg med i India. Dei budde en tid i Vaxholm utanfor Stockholm og kjøpte ei gammal selfangarskute som dei omdøypte til «Shanti Devi», 'Fredsgudinne', som var namnet til Pratibha si mor. Pratibha Jensen døydde i 2018. Etter restaurering sigla dei båten til Oslo i 1984.

Jensen var engasjert i Salman Rushdie-saka og skreiv artiklar og ytringar om den (samla i *Den øredøvende stillheten*) og essayet *Gud leser ikke romaner*.

I siste delen av livet var Jensen fysisk sterkt hemma av sjukdom. Han døydde i Ålefjær i Kristiansand kommune.

## Bøker
(utgjeve av Cappelen der anna ikkje er nemnt)

### Romanar
* *Dyretemmerens kors* &ndash; (eige forlag 1955, supprimert av forfattaren)
* *Ikaros &ndash; ung mann i Sahara* &ndash; (1957, ny utgåve illustrert av Frans Widerberg på JM Stenersens Forlag 1999)
* *Line* &ndash; (1959, filmatisert 1961)
* *Joacim* &ndash; (1961)
* *Epp* &ndash; (1965, ny utgåve 2002)
* *Mor India* &ndash; (1974)
* *Junior*, eller *Drømmen om pølsefabrikken som bibliotek* &ndash; (1978)
* *Senior* &ndash; (1979)
* *Lul* &ndash; (1992)
* *Og resten står skrivd i stjernene* &ndash; (1995)
* *Jumbo* &ndash; (1998)

### Anna
* *Onalila &ndash; en liten østvestpoesi* &ndash; (1974)
* *Tago*, science fiction-collage, teikningar av Per Ekholm &ndash; (1979)
* Jan Christian Mollestad: *Trollmannen i Ålefjær (Axel Jensen om Axel Jensen)* &ndash; (1993)
* *Det kollektive eventyr*, «en bok om Norge, Europa og EU», redaktør &ndash; (Aschehoug 1994)
* *Gud leser ikke romaner (En vandring i Salman Rushdies verden)*, essay &ndash; (1994)
* *Doktor Fantastisk*, teikneserie, teikna av Tore Bernitz Pedersen &ndash; (1995)
* *Den øredøvende stillheten*, artiklar &ndash; (1997)
* *Pasienten i sentrum (Rapport fra Nimbus)* og *Pasienten i periferien*, artiklar &ndash; (1998)
* *En mann for sin hatt: Alfred Jarry (1873&ndash;1907)*, illustrert av Per og Gisela Ekholm &ndash; (Forlaget Geelmuyden.Kiese 1998)
* *Livet sett fra Nimbus*, sjølvbiografi i samarbeid med Petter Mejlænder &ndash; (Spartacus Forlag 2002)
* *Guru – glimt fra Gurdjieffs verden*, i samarbeid med Eric Delanouë &ndash; (2002)

## Prisar og utmerkingar
* Abraham Woursells internasjonale litteraturpris 1965 for *Epp*
* Cappelenprisen 1992 for *Lul*
* Norsk PEN sin Ossietzky-pris 1994 for *Gud leser ikke romaner*
* Fritt Ords honnør 1996
* *[[Natt&Dag]]* sin «årets beste bok»-pris 1996 for *Og resten står skrivd i stjernene*

## Kjelder

* BIBSYS  (NTNU)
* Alf van der Hagen: «Livet på Dumpen » i *Dialoger 2: Åtte forfattersamtaler* (Forlaget Oktober 1996)
* Axel Jensen &ndash; forfatteren (eiget heimeområde)

## Bakgrunnsstoff
*Torgrim Eggen: *Axel; fra smokken til Ovnen; storyen om Axel Jensen*, Cappelen Damm – (2019)